Държавен вестник, бр. 83, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  83
2. констатира допинг нарушения в дей­
ността на спортисти и длъжностни лица от 
спортно-техническия или медицинския екип 
на спортист или отбор;
3. попълва документацията, свързана с 
вземане на допинг проби и констатиране на 
нарушения, и носи отговорност за правилното 
отразяване на всички данни;
4. отговаря за правилното вземане, съх­
раняване, транспортиране и своевременното 
предаване на пробите в Лабораторията за 
допингов контрол.
Чл. 18. (1) Във връзка с констатиране на 
допинг нарушения по чл. 6, ал. 1 членовете 
на антидопинговия екип имат право да из­
вършват проверка на личния багаж и вещи 
на спортистите, треньорите и всички други 
лица от спортно-техническия и медицинския 
екип на спортист или отбор.
(2) При откриване на вещество при про­
верката по ал. 1, за което има съмнение, че е 
включено в Забранителния списък, членовете 
на антидопинговия екип имат право да изземат 
за анализ проба от веществото.
(3) За иззетата проба по ал. 2 се попълва 
формуляр по образеца, посочен в чл. 35, ал. 1, 
и пробата се изпраща за анализ в Лаборато­
рията за допингов контрол по реда на чл. 36.
Чл. 19. Организаторите на състезания са 
длъжни да осигурят условия за работа на 
антидопинговите екипи.
Чл. 20. Лабораторният анализ на допинг 
пробите, взети от антидопинговите екипи, 
се извършва от акредитирани или одобрени 
от Световната антидопингова агенция лабо­
ратории. 
Г л а в а  т р е т а
ПРОЦЕДУРИ ПО ДОПИНГОВ КОНТРОЛ
Раздел I
Подбор на спортисти за допингов контрол
Чл. 21. (1) На допингов контрол подлежат:
1. по време на състезание:
а) при индивидуалните спортове – кла­
сиралите се на първите три места и други 
спортисти по жребий;
б) при колективните спортове – чрез жре­
бий се определят по двама спортисти и 
един – за резерва, от всеки отбор от заявените 
за участие в срещата;
в) всеки спортист, поставил световен, ев­
ропейски или национален рекорд;
г) спортисти, определени от председателя 
на Антидопинговия екип;
2. извън състезание – спортисти, участващи 
в тренировъчен процес, включително спорти­
сти, изтърпяващи наказания за употреба на 
допинг вещества.
(2) Когато при извършен по реда на ал. 1 
допингов контрол бъдат установени допинг 
нарушения от двама или повече спортисти 
от един и същ отбор, се извършва разширен 
допингов контрол, който може да обхване 
всички спортисти от отбора.
Чл. 22. (1) Тегленето на жребий за опре­
деляне на спортисти за допингов контрол 
при индивидуалните спортове се извършва 
от председателя на антидопинговия екип 
съвместно с главния съдия на състезанието, 
а при колективните спортове – и с по един 
представител на отборите.
(2) Тегленето на жребий при индивидуал­
ните спортове се извършва преди започване 
на състезанието – за определяне на дисци­
плините и/или категориите, и в края на 
състезанието – за определяне на спортистите.
(3) Тегленето на жребий при колективните 
спортове се извършва:
1. за футболни срещи – по време на редов­
ната почивка между полувремената;
2. за останалите колективни спортове – в 
последната почивка преди края на състеза­
нието.
Чл. 23. При определяне на спортистите, 
подлежащи на допингов контрол по време на 
състезание, могат да присъстват представите­
ли на Антидопинговия център, съответните 
спортни организации и организационните 
комитети на състезанието.
Раздел II
Вземане на допинг проби
Чл. 24. Процедурата по вземане на допинг 
проби се осъществява по начин, който гаран­
тира целостта, сигурността и идентичността 
на пробата, при зачитане на личната свобода 
и достойнство на спортиста и в съответствие 
с Международния стандарт на Световната 
антидопингова агенция.
Чл. 25. (1) Вземането на допинг пробите 
се извършва в специално оборудвано за целта 
място, наричано допинг станция.
(2) Допинг станцията трябва да осигурява 
уединено даване на допинг пробата от спор­
тиста и възможност за контрол от членовете 
на антидопинговите екипи с цел недопускане 
на нейното манипулиране.
Чл. 26. При уведомяване за допингов кон­
трол и вземане на допинг проби членовете 
на антидопинговите екипи са длъжни да се 
легитимират с официален документ, издаден 
от изпълнителния директор на Антидопин­
говия център.
Чл. 27. (1) По време на състезание оп­
ределените за допингов контрол спортисти 
се уведомяват писмено непосредствено след 
приключване на участието им в спортната 
дисциплина.
(2) Оригиналът на уведомлението за до­
пингов контрол се прилага към протокола за 
взетата допинг проба.
(3) Формулярите за уведомление за допин­
гов контрол, както и протоколът за вземане 
на допинг проба трябва да съответстват на 
Международния стандарт за допингов контрол.